Lukkarin Lauluu
Älä luule lukkarii
 Pahemmaksi pappii,
 Jos ei saata saarnata,
 Johdattaa hän lauluu,
 Hyvä siis on ollakin
 Lusti lukkarinakin :,:

 Pyhät kiljuu kirkossa
 Airet neuvoo lapsii,
 Toki ryypyn toisinaan
 Valuttaapi vatsaan.
 Hyvä j. n. e.

 Ei oo viina estelly
 Lukkarilta juoda,
 Vaikk’ on varsin kielletty
 Tuota kirkkoon tuoda.
 Hyvä j. n. e.

 Kenpä kelpo lukkarii
 Talossansa tahtoo
 Viinatoina viipymään
 Puuta painamassa?
 Hyvä j. n. e.

 Kun hän maalla kulkeepi
 Aprakon ajossa
 Hänen tuolla tunteepi
 Jokainen talossa.
 Hyvä j. n. e.

 Kun on kappa kaadeltu,
 Rukehia täyteen,
 Niin on ruoka laitettu
 Viina-pullon viereen.
 Hyvä j. n. e.

 Kuka kunnon miehenä
 Sellanen nyt oisi
 Kell’on viina vieressä,
 Jott’ei tuota joisi!
 Hyvä j. n. e

 Ei elosta puutosta
 Luoja lukkarille
 Anna, jollei muutosta
 Salli saatavalle.
 Hyvä j. n. e.

 Vielä voita viskataan
 Lihoa ja muuta
 Aprakaksi annetaan
 Useampi puuta.
 Hyvä siis on ollakin
 Lusti lukkarinakin :,:

P[ietari]. M[ansikk]–a.

Lähde: Sanan-Lennätin 18.6.1858.

Pietari Mansikka
Runot
Sanan-Lennätin
1858